Alpe d’Huez

Alpe d’Huez talán a leghíresebb síparadicsom Franciaországban, 1850/3330 méter tengerszint feletti magasságban. Alpe d’Huez egy hegyi legelő a középső Francia-Alpokban, Huez községben, Isère megyében. Tour de France Alpe d’Huez a leghíresebb hegy a Touron. Bár a Tour de France útvonala évről évre változik, Alpe d’Huez szinte minden évben befutó volt 1976 óta. A Tour először 1952-ben látogatott az Alpe d’Huez-re, melyet az olasz Fausto Coppi nyert meg. Az emelkedő 13,8 km hosszú, átlagosan 8,1%-os, 21 hajtűkanyar, (les 21 virages) minden visszafordítóban táblákkal, melyeket a korábbi szakaszgyőztesek tiszteletére helyeztek el. 2001-ben a 22 szakaszgyőztes után a táblákat újra alulról kezdték el kirakni. Mivel a Tour történetében ez a leghíresebb szakasz, az Alpe d’Huezre mindig több százezer ember látogat ki, fantasztikus, semmivel össze nem hasonlítható hangulatot teremtve. 1999-ben Giuseppe Guerini nyerte a szakaszt annak ellenére, hogy egy túl lelkes néző elé lépett hogy fényképet készítsen róla, és Guerini bukott emiatt. A néző később elnézést kért Guerinitől. A 2004-es Tour de France-on egyéni időfutamot rendeztek az Alpe d’Huez-re, amelyet a helyszínen egyes becslések szerint közel egymillió rajongó követett figyelemmel. Néhányak közülük nem tudtak ellenállni, és a versenyzőket tolva próbálták őket segíteni az emelkedőn. Lance Armstrong nyerte azt a szakaszt, ideje csupán 1 másodperccel maradt el a rekordtartó Marco Pantani 37:35-ös idejétől. Alpe d’Huez-t nevezik még Holland hegynek is, mivel az első 14 alkalomból nyolcszor holland nemzetiségű kerékpáros nyerte a befutót. Átlagban minden harmadik néző holland nemzetiségű Alpe d’Huezen annak ellenére, hogy az utolsó 11 Alpe d’Huez-t nem nyerte holland versenyző, hatot az olaszok, hármat amerikai, egyet a baszk Iban Mayo, és a legutóbbi, 2006-os Tour de France-on rendezett szakaszt a Luxemburg-i Fränk Schleck. A hegycsúcs továbbá otthont ad a La Marmotte-nak, a világ talán legkeményebb egynapos országúti kerékpárversenyének. Ez egy 174 km hosszú megmérettetés, melyen összesen 5180 méter szintkülönbséget győznek le. A verseny érinti a Col du Glandon-t, a Col du Télégraphe-ot, a Col du Galibier-t, és a méltán híres Alpe d’Huez-i befutóval ér véget. Alpe d’Huez nyertesei *1979-ben két alkalommal volt befutó Alpe d’Huez-re. A leggyorsabb mászások A hegyen 1994 óta történik hivatalos időmérés. '94-től '97-ig a mérést a cél előtt 14,5 kilométerrel kezdték, majd 1999-től egy célfotó berendezést használnak, mely a mérést 14 km-től kezdi. Egyéb időméréseket is végeznek 13,8 kilométerrel a céltól, attól a kanyartól, amelyiknél a hegy megmászása valójában elkezdődik, valamint egy útkereszteződéstől is, mely az emelkedő előtt körülbelül 700 méterrel található. A leggyorsabb mászás Marco Pantani nevéhez fűződik, az 1997-es Tour de France-on További információk Alpe d’Huez, a síparadicsom (magyarul) Kerékpárral a Tour de France legendás hágóin (magyarul) Alpe d’Huez síútmutató (angolul) Archiválva 2007. április 7-i dátummal a Wayback Machine-ben VeloNews térkép az emelkedőről, számozott kanyarokkal (angolul) Interaktív térkép fényképekkel minden hajtűkanyarról, és a szakaszt megnyerő versenyzőknek állított táblákról. (angolul) Különböző kerékpárutak és tereptárgyak a Google Map-on. (angolul)